వినరో భాగ్యము విష్ణుకథ

వినరో భాగ్యము విష్ణుకథ 2023లో విడుదలైన తెలుగు సినిమా. అల్లు అరవింద్‌  సమర్పణలో జీఏ2 పిక్చర్స్‌ బ్యానర్‌పై బన్నీవాసు నిర్మించిన ఈ సినిమాకు మురళీ కిషోర్‌ అబ్బురూ దర్శకత్వం వహించాడు. కిరణ్ అబ్బవరం, కాశ్మీరా పరదేశి, మురళి శర్మ ప్రధాన పాత్రల్లో నటించిన ఈ సినిమా టీజర్‌ను 2022 అక్టోబర్ 29న విడుదల చేయగా, సినిమా ఫిబ్రవరి 17న విడుదలైంది.
కథ
విష్ణు (కిర‌ణ్ అబ్బవ‌రం) తిరుప‌తి కుర్రాడు. చాలా మంచోడు. ద‌ర్శన (క‌శ్మీరా) ఓ యూట్యూబ‌ర్‌. సెలబ్రిటీ కావాలని తపించే దర్శన నంబ‌ర్ నైబ‌ర్ కాన్సెప్ట్ ద్వారా విష్ణు, మార్కేండేయ శ‌ర్మ (ముర‌ళీ శ‌ర్మ)ల‌ని క‌లిసి వీడియోలు చేస్తుంది. ఈ క్రమంలో అనుకోని పరిస్థితిలో దర్శన ఓ హత్య కేసులో దోషిగా జైలుకి వెళుతుంది. ఆ కేసుని నుంచి దర్శనని విష్ణు ఎలా బయటికి తెస్తాడు ? సరదాగా యూట్యూబ్ వీడియోలో చేసుకునే దర్శన అసలు మర్డర్ కేసులో ఎలా ఇరుక్కుంటుంది ? ఆ తరువాత ఏమి జరిగింది అనేది మిగతా కథ.

నటీనటులు
 కిరణ్ అబ్బవరం
 కాశ్మీరా పరదేశి
 మురళి శర్మ
 యశ్ శెట్టి
 ఆమని 
 దేవీ ప్రసాద్ 
 దయానంద్ రెడ్డి 
కేజీఎఫ్ లక్ష్మణ్
 శుభలేఖ సుధాకర్
 ప్రవీణ్
 శరత్ లోహితస్వా
 పమ్మి సాయి 

పాటల జాబితా
 వాసవా , సూహాస , రచన: కళ్యాణ చక్రవర్తి త్రిపురనేని , గానం.కారుణ్య 
 ఒ బంగారం , రచన: భాస్కర భట్ల రవికుమార్ , గానం. .కపిల్ కపిలాన్ 
దర్శన , రచన: భాస్కర భట్ల రవికుమార్ , గానం . అనురాగ్ కులకర్ణి 
చుక్కలెట్టు కొండలే , రచన: కల్యాణ్ చక్రవర్తి త్రిపురనేని, గానం  అనురాగ్ కులకర్ణి
ప్రవాసాన్ని, రచన: కళ్యాణ్ చక్రవర్తి త్రిపురనేని, గానం. హైమత మొహమ్మద్.

సాంకేతిక నిపుణులు
బ్యానర్: జీఏ2 పిక్చర్స్‌ 
నిర్మాత: బన్నీవాసు 
కథ, స్క్రీన్‌ప్లే, దర్శకత్వం: మురళీ కిషోర్‌ అబ్బురూ
సంగీతం: చైత‌న్య భ‌ర‌ద్వాజ్
సినిమాటోగ్రఫీ: డానియెల్ విశ్వాస్
ఎడిటర్: మార్తాండ్ కె. వెంకటేష్ 
ఆర్ట్ డైరెక్టర్: రామ్ కుమార్

మూలాలు

బయటి లింకులు
 

వర్గం:2023 తెలుగు సినిమాలు